CELEX: 62008CN0491
Language: et
Date: 2008-11-12 00:00:00
Title: Kohtuasi C-491/08: 12. novembril 2008 esitatud hagi — Euroopa Ühenduste Komisjon versus Itaalia Vabariik

21.2.2009   
            
            
               ET
            
            
               Euroopa Liidu Teataja
            
            
               C 44/27
            
         12. novembril 2008 esitatud hagi — Euroopa Ühenduste Komisjon versus Itaalia Vabariik
   (Kohtuasi C-491/08)
   (2009/C 44/45)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindaja: D. Recchia)
   
      Kostja: Itaalia Vabariik
   Hageja nõuded
   
               —
            
            
               Tuvastada seoses Narbolia kohaliku omavalitsusüksuse territooriumil asuva turismikompleksi „Is Arenas” projektiga, mis puudutab ala ITB032228 „Is Arenas” elupaiku ja liike,
               
                           —
                        
                        
                           et kuna Itaalia Vabariik ei olnud enne 19. juulit 2006 võtnud direktiivis ette nähtud kaitseeesmärgi kohaselt vastu asjakohaseid kaitsemeetmeid, et kaitsta asjaomast ökoloogilist huvi, mida pakub endast riiklikul tasemel ala „Is Arenas”, mille kohta esitati ühenduse tähtsusega alade nimekirja kandmise ettepanek ITB032228, ja eelkõige, kuna Itaalia Vabariik ei ole keelanud sellist sekkumist, mis võib tõsiselt kahjustada ala ökoloogilisi omadusi, siis on Itaalia Vabariik rikkunud direktiivist 92/43/EMÜ (1) tulenevaid kohustusi;
                        
                     
                           —
                        
                        
                           ning et kuna Itaalia Vabariik ei ole pärast 19. juulit 2006 võtnud vastu vajalikke meetmeid et vältida looduslike elupaikade ja liikide elupaikade halvenemist ning selliste liikide häirimist, mille kaitseks ühenduse tähtsusega ala on määratud, siis on Itaalia Vabariik rikkunud direktiivi 92/43/EMÜ artikli 6 lõikest 2 tulenevaid kohustusi;
                        
                     
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Komisjon on teadlik asjaolust, et ühenduse tähtsusega alal Is Arenas ehitatakse turismikompleksi, mis hõlmab muuhulgas golfiväljakut. Komisjon leiab, et ühenduse tähtsusega ala Is Arenas turismiinfrastruktuuride projekt mõjutab eriti neid alasid, mis tagavad ökoloogilise sideme kahe kõige olulisema männiku vahel. Seetõttu võib see mõjutada olulisel määral ja negatiivselt neid alasid, eeskätt nende toimet „ökoloogilise sidemena”.
   Lisaks sellele viitab komisjon muude projekti kriitiliste aspektide hulgas algsete elupaikade pindala vähenemisele ning nende muutmisele ka võõrliikide — näiteks kõrrelised golfiväljakul — sisseviimisega, elupaikade üksteisest lahutamisele, tallamise ning pinnase kokkusurumise mõjule, alade üksteisest lahutamisele, suplejate vooluga esimese rannavööndi elupaikadele kaasnevale mõjule; see on äärmiselt suure tähtsusega, sest käsitleb düünide süsteemi ja puude maharaiumist.
   
      (1)  Nõukogu 21. mai 1992. aasta direktiiv looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102).